section_heading: Sjedinjene Američke Države
paragraph_text: Početkom srpnja 1969. povodom nemira u Stonewallu, diskusije u LGBT zajednici dovele su do formiranja Gay Liberation Fronta. Jedna od prvih aktivnosti GLF-a bila je organiziranje marša kako bi se iskoristio revolt proizašao iz nemira u Stonewallu i zahtijevanje zaustavljanje progona homoseksualaca. GLF je imao široku političku platformu, osuđivao je rasizam, podržavao stranku Crnih pantera i mnoge borbe protiv nepravdi u državama Trećeg svijeta. Zauzeli su antikapitalistički stav i propitivali tradicionalne rodne uloge.